
Kako shvatiti ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kaže: “Ko vjeruje u Allaha neka počasti gosta”, i kada se može smatrati da je gost ugošćen?


* 
* 
* 
* 
* 
* 
* 

 
Kada se može smatrati da je gost ugošćen?

Brojni Poslanikovi, ﷺ, hadisi govore o vrijednostima ugošćavanja gosta. Ovo pitanje vraća se na običajno pravo i mogućnosti domaćina. Nije dopušteno gostu tražiti ono što domaćin nije u stanju ispuniti, niti je u redu da se domaćin opterećuje preko svojih mogućnosti. Šekik b. Seleme došao je s jednim čovjekom kod Selmana Farisija pa ih je ugostio hljebom i solju i rekao: “Da nam Poslanilk, ﷺ, nije zabranio da se opterećujemo preko mogućnosti kada je riječ o gostu, opteretio bih se zbog vas.” Taj je čovjek zatražio za’ter (vrsta lista koji se suši potom melje) s hljebom. Selman je poslao slugu da donese za’ter, a kao zalog trgovcu dao posudu iz koje je uzimao ***[abdest](https://pitajucene.com/search/Abdest/questions/ "Pretraži pitanja o abdestu")***. Kada su završili s jelom, čovjek je rekao: “Hvala Allahu, Koji nas je učinio zadovoljnim s onim čime nas je opskrbio!” “Da si bio zadovoljan opskrbom, ne bi moja posuda bila u zalogu kod prodavca!”, odgovorio mu je Selman. (Hakim, 4/136-137/7146, Bejheki, u djelu *Šuabul-iman*, 7/94/9598, i Taberani, 6/235/6085. Imam Hakim, Zehebi i Albani ovo predanje smatraju ispravnim. Vidjeti: *Es-Silsiletus-sahiha*, 5/511.)  

Ovaj je smisao objašnjen u drugom hadisu u kojem Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kaže: *“Neka se niko ne opterećuje za gosta onim što nije u mogućnosti ponuditi.”* (Hatib, u djelu *Tarihu Bagdad*, 10/203, i Bejheki – *Kenzul-ummal*, 9/248/25876.) Šejh Albani ovo predanje smatra ispravnim. (Vidjeti: *Es-Silsiletus-sahiha*, 5/568.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


